Skopólia kranská

Skopólia kranská (Scopolia carniolica) je trváca, asi 40 cm vysoká, jedovatá bylina s hrubým podzemkom, rozkonárenou byľou a s vajcovitými, celistvo-okrajovými, stopkatými listami. Na báze byle sú namiesto listov iba šupiny.

 Opis 
náhľad|Kvet skopólie kranskej
Ozdobné kvety sú dlhostopkaté, ovisnuté a majú zvonkovitý, päťzubý kalich, rúrkovito zvonkovitú, hnedočervenú korunu a päť tyčiniek. Kvitne už v apríli a máji. Plod je tobolka. 

 Výskyt 
Skopólia kranská pochádza z južných Álp, nazýva sa podľa slovinského regiónu Kraňsko a vzácne sa pestuje na poli a v záhradkách. Na Slovensku je miestami pôvodná.

 Rozmnožovanie 
Rozmnožuje sa semenami, ktoré sa predpestujú v parenisku a zosilnené priesady sa dajú na pripravené miesto.

 Obsahové látky 
Droga obsahuje asi 1 % jedovatých alkaloidov, najmä hyoscyamín, trocha atropínu a skopolamínu. Uvoľňuje kŕče hladkého svalstva. V ľudovej liečbe sa táto jedovatá a nebezpečná droga nesmie používať.

 Zdroj 
 J. Macku, J. Krejča: Atlas liečivých rastlín

 Referencie 

 Iné projekty 

Kategória:Ľuľkovité
Kategória:Jedovaté rastliny
Kategória:Flóra na Slovensku
Kategória:Najmenej ohrozené druhy